Source: https://www.riigiteataja.ee/akt/105082014008
Timestamp: 2018-12-10 09:09:14+00:00

Document:
Sirtsi looduskaitseala kaitse-eeskiri – Riigi Teataja
Sirtsi looduskaitseala kaitse-eeskiri - sisukord
§ 1 Sirtsi looduskaitseala kaitse-eesmärk
RT I, 05.08.2014, 8
Sirtsi looduskaitseala kaitse-eeskiri1
Vastu võetud 31.07.2014 nr 122
§ 1. Sirtsi looduskaitseala kaitse-eesmärk
(1) Sirtsi looduskaitseala2 (edaspidi kaitseala) eesmärk on kaitsta:
2) liike, mida Euroopa Parlamendi ja nõukogu direktiiv 2009/147/EÜ loodusliku linnustiku kaitse kohta (ELT L 20, 26.01.2010, lk 7–25) nimetab I lisas. Need liigid on kaljukotkas (Aquila chrysaetos), väike-konnakotkas (Aquila pomarina), must-toonekurg (Ciconia nigra), rabapüü (Lagopus lagopus), metsis (Tetrao urogallus), väikekoovitaja (Numenius phaeopus), rüüt (Pluvialis apricaria), teder (Tetrao tetrix) ja mudatilder (Tringa glareola);
3) liike, mida nõukogu direktiiv 92/43/EMÜ looduslike elupaikade ning loodusliku loomastiku ja taimestiku kaitse kohta (EÜT L 206, 22.07.1992, lk 7–50) nimetab II lisas. Need liigid on lendorav (Pteromys volans), väike-punalamesklane (Cucujus cinnaberinus), tiigilendlane (Myotis dasycneme) ja männisinelane (Boros scneideri);
4) elupaigatüüpe, mida nõukogu direktiiv 92/43/EMÜ nimetab I lisas. Need elupaigatüübid on huumustoitelised järved ja järvikud (3160)3, jõed ja ojad (3260), looduslikus seisundis rabad (7110*), siirde- ja õõtsiksood (7140), nokkheinakooslused (7150), liigirikkad madalsood (7230), vanad loodusmetsad (9010*), rohunditerikkad kuusikud (9050), soostuvad ja soo-lehtmetsad (9080*) ning siirdesoo- ja rabametsad (91D0*);
(2) Kaitseala maa- ja veeala jaguneb vastavalt kaitsekorra eripärale ja majandustegevuse piiramise astmele kuueteistkümneks sihtkaitsevööndiks ja kuueks piiranguvööndiks.
(1) Kaitseala asub Lääne-Viru maakonnas Rägavere vallas Uljaste, Kõrma, Männikvälja ja Sae külas ning Vinni vallas Aravuse, Palasi ja Kaukvere külas ning Ida-Viru maakonnas Maidla vallas Sirtsi, Lümatu ja Koolma külas ning Sonda vallas Nüri külas.
(1) Inimestel on lubatud viibida ning korjata marju, seeni ja muid metsa kõrvalsaadusi kogu kaitsealal, välja arvatud § 11 lõikes 3 sätestatud juhtudel sihtkaitsevööndis.
(2) Telkimine ja lõkke tegemine on kaitsealal lubatud kohas, mis on kaitseala valitseja nõusolekul selleks ette valmistatud ja tähistatud.
(3) Kaitsealal on lubatud sõidukiga sõitmine selleks ettenähtud teedel. Sõidukiga sõitmine väljaspool selleks ettenähtud teid ning maastikusõidukiga sõitmine on lubatud järelevalve- ja päästetöödel, kaitseala valitsemise ja kaitse korraldamisega seotud tegevusel, kaitseala valitseja nõusolekul teostataval teadustegevusel, liinirajatiste hooldamisel ja maatulundusmaal metsamajandustöödel või põllumajandustöödel ning muudel kaitse-eeskirjaga lubatud töödel.
(4) Kaitseala vetel on lubatud sisepõlemismootorita ujuvvahendiga sõitmine. Sisepõlemismootoriga ujuvvahendiga sõitmine on lubatud vaid järelevalve- ja päästetöödel, kaitseala valitsemise ja kaitse korraldamisega seotud tegevusel ning kaitseala valitseja nõusolekul teaduslikel välitöödel.
(5) Kaitsealal on lubatud jahipidamine, välja arvatud § 11 lõikes 2 sätestatud juhtudel sihtkaitsevööndis, ja kalapüük.
(2) Kaitsealal on kuusteist sihtkaitsevööndit:
1) Jalastu sihtkaitsevöönd;
2) Kaanisoo sihtkaitsevöönd;
3) Kerissaare sihtkaitsevöönd;
4) Koolma sihtkaitsevöönd;
5) Kotinuka sihtkaitsevöönd;
6) Kullikünka sihtkaitsevöönd;
7) Kõrma sihtkaitsevöönd;
8) Männikvälja sihtkaitsevöönd;
9) Palasi sihtkaitsevöönd;
10) Pohlaaru sihtkaitsevöönd;
11) Rihula sihtkaitsevöönd;
12) Ruunassaare sihtkaitsevöönd;
13) Sae sihtkaitsevöönd;
14) Sirtsi soo sihtkaitsevöönd;
15) Sirtsi-Udriku sihtkaitsevöönd;
16) Vankrikasti sihtkaitsevöönd.
(1) Jalastu, Kaanisoo, Kerissaare ja Kotinuka sihtkaitsevööndi kaitse-eesmärk on soo- ja metsakoosluste arengu tagamine üksnes loodusliku protsessina ning kaitsealuste liikide elupaikade kaitse.
(2) Palasi, Rihula, Sae ja Sirtsi soo sihtkaitsevööndi kaitse-eesmärk on koosluste looduslikkuse taastamine ja seejärel ökosüsteemide arengu tagamine üksnes loodusliku protsessina ning kaitsealuste liikide elupaikade kaitse.
(3) Koolma, Kullikünka, Kõrma, Männikvälja, Pohlaaru, Ruunassaare, Sirtsi-Udriku ja Vankrikasti sihtkaitsevööndi kaitse-eesmärk on soo- ja metsakoosluste säilitamine või taastamine, neile omase liigilise ja vanuselise struktuuri hoidmine, looduse mitmekesisuse ja maastikuilme säilitamine ning kaitsealuste liikide elupaikade kaitse.
(1) Sihtkaitsevööndis on lubatud kuni 50 osalejaga rahvaürituse korraldamine selleks ettevalmistatud ja kaitseala valitseja tähistatud kohas. Rohkem kui 50 osalejaga rahvaürituse korraldamine selleks ettevalmistatud ja kaitseala valitseja tähistatud kohas ning rahvaürituse korraldamine selleks ettevalmistamata kohas on lubatud kaitseala valitseja nõusolekul.
1) Sirtsi soo, Ruunassaare, Männikvälja, Pohlaaru, Sae, Kullikünka, Koolma, Sirtsi-Udriku, Kõrma, Rihula, Vankrikasti ja Palasi sihtkaitsevööndis koosluse kujundamine vastavalt kaitse-eesmärgile;
2) Vankrikasti, Pohlaaru, Kullikünka, Koolma, Sae, Rihula, Sirtsi soo, Jalastu ja Kõrma sihtkaitsevööndis olemasolevate maaparandussüsteemide eesvoolude hoiutööd;
3) tootmisotstarbeta rajatise püstitamine kaitseala tarbeks ja olemasolevate ehitiste hooldustööd;
(1) Sihtkaitsevööndis on keelatud, kooskõlas käesolevas määruses sätestatud erisustega:
(2) Keelatud on jahipidamine 1. veebruarist 31. augustini Kotinuka, Kerissaare, Rihula, Kullikünka, Männikvälja, Ruunassaare, Pohlaaru, Sae, Sirtsi-Udriku, Koolma ja Kõrma sihtkaitsevööndis.
(3) Keelatud on inimeste viibimine väljaspool teid, välja arvatud järelevalve- ja päästetöödel, kaitseala valitsemise või kaitse korraldamisega seotud tegevusel või kaitseala valitseja nõusolekul teostataval teadustegevusel:
1) Kotinuka sihtkaitsevööndis 15. veebruarist 31. juulini;
2) Kerissaare ja Rihula sihtkaitsevööndis 15. märtsist 31. augustini;
3) Ruunassaare, Pohlaaru, Sae, Sirtsi-Udriku, Männikvälja, Kõrma, Kullikünka ja Koolma sihtkaitsevööndis 1. veebruarist 30. juunini.
1) Koolma piiranguvöönd;
2) Krüvissaare piiranguvöönd;
3) Kullikünka piiranguvöönd;
4) Kõrma piiranguvöönd;
5) Männikvälja piiranguvöönd;
6) Seltsi piiranguvöönd.
Piiranguvööndi kaitse-eesmärk on looduse mitmekesisuse ja maastikuilme säilitamine ning kaitsealuste liikide elupaikade kaitse.
1) majandustegevus, kooskõlas käesolevas määruses sätestatud erisustega;
2) kuni 50 osalejaga rahvaürituse korraldamine selleks ettevalmistamata ja kaitseala valitseja tähistamata kohas ning kaitseala valitseja nõusolekul rohkem kui 50 osalejaga rahvaürituse korraldamine selleks ettevalmistamata ja kaitseala valitseja tähistamata kohas.
1) lageraie kuusikutes ja hall-lepikutes langi suurusega kuni üks hektar ja laiusega 30 meetrit;
2) turberaie raielangi pindalaga kuni kaks hektarit;
3) tootmisotstarbeta rajatise püstitamine kaitseala tarbeks, arvestades § 6 punktides 3–7 sätestatut;
4) veekogude veetaseme ja kaldajoone muutmine loodusliku veerežiimi taastamisel.
(3) Raie tegemisel tuleb säilitada koosluse looduslik tasakaal ning liigiline ja vanuseline mitmekesisus.
4) biotsiidi, taimekaitsevahendi ja väetise kasutamine;
5) ehitise püstitamine, välja arvatud § 14 lõike 2 punktis 3 sätestatud juhul;
6) puidu kokku- ja väljavedu külmumata pinnaselt. Kaitseala valitseja võib lubada puidu kokku- ja väljavedu, kui pinnas seda võimaldab.
Vabariigi Valitsuse 11. detsembri 2001. a määrus nr 393 „Sirtsi looduskaitseala kaitse-eeskiri” tunnistatakse kehtetuks.
Sirtsi looduskaitseala kaitse-eeskirja kehtestamise menetlus viidi läbi keskkonnaministri 25. augusti 2004. a käskkirjaga nr 776 algatatud haldusmenetluses. Menetluse ülevaade koos ärakuulamise tulemustega on esitatud käesoleva määruse seletuskirjas5.
1 Nõukogu direktiiv 92/43/EMÜ looduslike elupaikade ning loodusliku loomastiku ja taimestiku kaitse kohta (EÜT L 206, 22.07.1992, lk 7–50) ja Euroopa Parlamendi ja nõukogu direktiiv 2009/147/EÜ loodusliku linnustiku kaitse kohta (ELT L 20, 26.01.2010, lk 7–25).
2 Kaitseala on moodustatud Eesti NSV Ministrite Nõukogu 25. mai 1981. a määrusega nr 340 „Sookaitsealade moodustamise kohta” (ENSV Teataja 1981, 22, 311) kaitse alla võetud Sirtsi sookaitsealana. Kaitsealasse kuulub ka Lääne-Viru Maavalitsuse 30. aprilli 1992. a määruse nr 84 „Kaitstavate linnu- ja loomaliikide elupaikade kaitserežiimidest” alusel kaitse alla võetud kaitstava liigi elupaik. Vabariigi Valitsuse 11. detsembri 2001. a määrusega nr 393 „Sirtsi looduskaitseala kaitse-eeskiri” kujundati kaitseala Sirtsi looduskaitsealaks. Tulenevalt Vabariigi Valitsuse 5. augusti 2004. a korralduse nr 615-k „Euroopa Komisjonile esitatav Natura 2000 võrgustiku alade nimekiri” lisa 1 punkti 1 alapunktist 51 hõlmab kaitseala osa Sirtsi linnualast ning punkti 2 alapunktist 395 osa Sirtsi loodusalast, kus tegevuse kavandamisel tuleb hinnata selle mõju kaitse-eesmärkidele, arvestades Natura 2000 võrgustiku alade suhtes kehtivaid erisusi.
Lisa Sirtsi looduskaitseala (Leht 1)

References: § 1

§ 1
 § 11
 § 11
 § 6
 § 14